section_heading: Životopis
paragraph_text: Školovao se u opatiji Bangor u Ulsteru, a oko 590. godine otišao je u Francusku. Tamo osniva opatiju Luxeuil, znamenitu po skriptoriju. Nakon sukoba s kraljicom Brunhildom i burgundskim kraljem Teodorikom II., 610. odlazi u Švicarsku, gdje misionarski djeluje među Alemanima i Svevima. Potom u Italiji 612. osniva opatiju Bobbio, koja se isticala bogatom knjižnicom i skriptorijem. Od njegovih spisa sačuvani su biblijski komentari, nekoliko pisama i Redovničko pravilo (Regula monachorum) u deset poglavlja.